《寄谷老》
宋代·胡仲弓

抖擞征衣着，京尘点涴深。
羡君有丘壑，愧我未山林。
卜隐中年事，怀人静夜心。
何时遂归兴，杯酒共清吟。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。